ดาวโจนส์พุ่ง 93.24 จุดสูงสุดในรอบ 2 ปี
ดัชนีดาวโจนส์ปิดพุ่งขึ้นแตะระดับสูงสุดในรอบกว่า 2 ปี เนื่องจากนักลงทุนมีความเชื่อมั่นต่อแนวโน้มเศรษฐกิจสหรัฐ
4 ม.ค. 2554

ดัชนีดาวโจนส์ปิดพุ่งขึ้นแตะระดับสูงสุดในรอบกว่า 2 ปี เนื่องจากนักลงทุนมีความเชื่อมั่นต่อแนวโน้มเศรษฐกิจสหรัฐ
ดัชนีดาวโจนส์ตลาดหุ้นนิวยอร์กปิดพุ่งขึ้นแตะระดับสูงสุดในรอบกว่า 2 ปีเมื่อคืนนี้ (3 ม.ค.) พุ่งขึ้น 93.24 จุด หรือ 0.81% ปิดที่ 11,670.75 จุด ซึ่งเป็นวันทำการวันแรกของปี 2554 เนื่องจากนักลงทุนมีความเชื่อมั่นต่อแนวโน้มเศรษฐกิจสหรัฐ หลังจากสหรัฐเปิดเผยดัชนีภาคการผลิตที่ขยายตัวติดต่อกัน 17 เดือน และตัวเลขการใช้จ่ายด้านการก่อสร้างที่ขยายตัวติดต่อกันเป็นเดือนที่ 3
ขณะที่ดัชนี S&amp;P 500 เพิ่มขึ้น 14.25 จุด หรือ 1.13% ปิดที่ 1,271.89 จุด และดัชนี Nasdaq ปรับตัวขึ้น 38.65 จุด หรือ 1.46% ปิดที่ 2,691.52 จุด
ปริมาณการซื้อขายในตลาดหุ้นนิวยอร์กและตลาด Nasdaq มีอยู่ราว 7.7 พันล้านหุ้น มีจำนวนหุ้นบวกมากกว่าหุ้นลบในอัตราส่วน 2,236 ต่อ 791